Publication: Magyar Közlöny
Issue: MK-2009-110 (Year: 2009, Number: 110)
Era: 2004-2010
Section: az 1131/2009. (VIII. 3.) Korm. határozathoz
Paragraph Index: 472

az 1131/2009. (VIII. 3.) Korm. határozathoz Az új Ptk. hatálybalépésérõl és végrehajtásáról szóló törvény, valamint az új Ptk.-hoz kapcsolódó külön törvények elõkészítésével összefüggésben irányadó szabályozási elvek 1.1. Az új Ptk. hatálybalépésének idõpontja – az 1.2–1.3. pontban foglalt kivételekkel – 2010. május 1. napjában kerüljön meghatározásra. 1.2. Egyes, a gazdasági forgalomban tömegesen elõforduló szerzõdéstípusok vonatkozásában – ha az a kódexben bevezetésre kerülõ újításokra figyelemmel, a fogyasztók és a szolgáltatást nyújtók felkészülése érdekében szükséges – a hatálybalépés idõpontját 2011. január 1. napjában indokolt megállapítani. Hosszabb felkészülési idõ szükséges különösen a következõ szerzõdéstípusoknál: – a közvetítõi és az üzletszerzõi szerzõdés (Ötödik Könyv Harmadik Rész 3. cím II. fejezet) – pénz- és hiteljogviszonyok (Ötödik Könyv Harmadik rész 6. cím) – biztosítéki szerzõdések (Ötödik Könyv Harmadik rész 7. cím) – biztosítási szerzõdések (Ötödik Könyv Harmadik rész 8. cím) – bizalmi vagyonkezelés (Ötödik Könyv Ötödik rész). 1.3. A hivatásos gondnok által ellátható gondnoki feladatokkal összefüggésben az új Ptk. 2:33. § (6) bekezdésében foglalt követelményt elõíró rendelkezés (egy hivatásos gondnok legfeljebb húsz gondnokság alatt álló személy vonatkozásában járhat el) hatálybalépésére 2015. január 1. napjával kerüljön sor azzal, hogy 2012. január 1. napját követõen egy hivatásos gondnok a jelenlegi maximum harminc gondnokolt személy helyett legfeljebb huszonöt nagykorú korlátozottan cselekvõképes személy tekintetében járhasson el.

Source: https://magyarkozlony.hu/hivatalos-lapok/4c19755f9529f4cf3206b2e3c84035cd721e3518/dokumentumok/871674f61c1c2adcfe92facc31331b361622009d/letoltes